Rein Truupõld
Rein Truupõld (enne eestistamist Reinhold Treufeld; 30. november 1907 Kiiu – 1. märts 1944 Sinimäed) oli eesti sõjaväearst. Ta lõpetas aastal 1930 Tallinnas Rahvaülikooli Seltsi Erakolledži. Tartu Ülikoolis õppis ta aastal 1930 filosoofiateaduskonnas, aastatel 1931–1937 arstiteaduskonnas, mille lõpetas. Ta oli ÜS Raimla vilistlane. Ta töötas aastatel 1938–1944 Tallinna Linna Keskhaiglas ja Tõnismäe Haiglas kirurgina. Aastal 1944 oli ta arstina Saksa armees. Ta langes Sinimägedes. Ta langes rügement "Tallinn" I pataljoni (Viljandi pataljon)[viide?] arstina Narva rindel 1944. aastal.